Adintro de los chermanismos, los chermanismos introdueitos por los francos tenioron un especial poder de difusión. Muitas palabras de lo francico fuoron ampradas por lo latín tardano u las formas primerencas de las luengas galo-romances de tiempos de los Merovinchios, dende a on que pasoron a l'aragonés y atras luengas romances occidentals. Tamién bi habió palabras d'orichen francico que i plegoron como occitanismos y galicismos en tiempos de los Capetos por lo prestichio de lo feudalismo y la vida cortés.